b'\n_START_ARTICLE_\nKriketas\n_START_PARAGRAPH_\nKriketas \xe2\x80\x93 \xc5\xbeaidimas kamuoliu, kuriame dalyvauja dvi komandos po 11 nari\xc5\xb3. Kiekvienoje komandoje paprastai b\xc5\xabna 4-5 paduodantys ir 5-6 priimantys kamuol\xc4\xaf \xc5\xbeaid\xc4\x97jai. \xc5\xbdaidimo tikslas - laim\xc4\x97ti daugiau, nei prie\xc5\xa1ininkas ta\xc5\xa1k\xc5\xb3. Prie\xc5\xa1 rungtynes burtais nustatoma, kuri komanda mu\xc5\xa1 kamuol\xc4\xaf pirmoji. Rungtyn\xc4\x97s vyksta dalimis, vadinamamomis iningais. Paprastai \xc5\xbeaid\xc5\xbeiamas vienas arba du iningai. Rungtyn\xc4\x97s paprastai trunka 3-4 dienas. Dviem iningams \xc5\xbeaisti skiriama 5 dienos. Iningo metu, pakaitomis, viena komanda paduoda kamuol\xc4\xaf (puola), kita - atmu\xc5\xa1a (ginasi). Kiekviena komanda kamuol\xc4\xaf paduoda vien\xc4\x85 arba du kartus. Ining\xc4\x85 sudaro metim\xc5\xb3 serijos. Metim\xc5\xb3 serijoje yra 6 metimai. Visus 6 metimus meta vienas metikas. Serija metama i\xc5\xa1 vienos aik\xc5\xa1tel\xc4\x97s pus\xc4\x97s, kita serija vyksta i\xc5\xa1 kitos pus\xc4\x97s. Kriketas \xc5\xbeaid\xc5\xbeiamas ant \xc5\xbeol\xc4\x97s, ovalo formos aik\xc5\xa1tel\xc4\x97je, kurios centre \xc4\xafrengtas 22 jard\xc5\xb3 ilgio ruo\xc5\xbeas. Tuomet, kai iningo metu 10 mu\xc5\xa1an\xc4\x8dios komandos \xc5\xbeaid\xc4\x97j\xc5\xb3 i\xc5\xa1krenta i\xc5\xa1 \xc5\xbeaidimo, iningas baigiasi ir komandos kei\xc4\x8diasi vietomis. Jei laikas skirtas kriketo rungtyn\xc4\x97ms, baig\xc4\x97si anks\xc4\x8diau nei jas sp\xc4\x97ta su\xc5\xbeaisti, skelbiamos lygiosios. \xc5\xbdaid\xc4\x97j\xc5\xb3 batai su kapliukais arba guminiais padais. Kriketo kamuolys gaminamas i\xc5\xa1 kam\xc5\xa1tenio bei vilnoni\xc5\xb3 virvu\xc4\x8di\xc5\xb3 ir aptraukiamas raudona oda._NEWLINE_\xc5\xbdinoma, kad \xc4\xaf kriket\xc4\x85 pana\xc5\xa1us \xc5\xbeaidimas \xc5\xbeaistas dar XIII a. Manoma, jog \xc5\xbeaidimas sukurtas pietrytin\xc4\x97je Anglijos dalyje. 1900 m. kriketas buvo \xc4\xaftrauktas \xc4\xaf Pary\xc5\xbeiaus olimpini\xc5\xb3 \xc5\xbeaidyni\xc5\xb3 oficiali\xc5\xb3 sporto \xc5\xa1ak\xc5\xb3 s\xc4\x85ra\xc5\xa1\xc4\x85, var\xc5\xbeybose dalyvavo tik dvi komandos ir vieninteliais olimpiniais \xc4\x8dempionais tapo Did\xc5\xbeiosios Britanijos komanda, nugal\xc4\x97jusi Pranc\xc5\xabzijos rinktin\xc4\x99, rezultatu 262:104._NEWLINE_\xc5\xbdaidimas be Anglijos, taip pat labai populiarus Velse, Indijoje, Pakistane, Australijoje, Naujojoje Zelandijoje, \xc5\xa0ri Lankoje, Piet\xc5\xb3 Afrikos Respublikoje ir Karib\xc5\xb3 salose._NEWLINE_Kriketo rungtyni\xc5\xb3 pertrauk\xc5\xb3 metu \xc5\xbeaid\xc4\x97jai b\xc4\x97ga ne masa\xc5\xbeo, bet piet\xc5\xb3 u\xc5\xbekand\xc5\xbei\xc5\xb3 ar popie\xc4\x8dio arbatos.\n_START_SECTION_\nKriketas Lietuvoje\n_START_PARAGRAPH_\nLietuvoje pirmos kriketo rungtyn\xc4\x97s su\xc5\xbeaistos 1998 m. 2001 m. \xc4\xafkurta Lietuvos kriketo taryba, organizuojanti kriketo var\xc5\xbeybas. Veikia 3 kriketo klubai. Daugiausia kriket\xc4\x85 Lietuvoje \xc5\xbeaid\xc5\xbeia \xc4\x8dia gyvenantys, dirbantys ar besimokantys u\xc5\xbesienie\xc4\x8diai. Lietuvai tarptautiniuose turnyruose atstovauja Lietuvos nacionalin\xc4\x97 kriketo komanda.'